### Beslutning

Godkendt.

### Sagsfremstilling

## Resume og sagens baggrund

Lejerbo søger ved mail af den 7. april 2022 om godkendelse af låneoptagelse med kommunegaranti i afd. 1064-0 Fuglereden Beboerhus i Høng.

Der søges om et 30-årigt realkreditlån med en hovedstol på 1.053.000 kr. hos Realkredit Danmark, som stiller krav om 100 % kommunegaranti for lånet ifølge fremsendte garantiberegning. Ansøgning om kommunegaranti kræver Kommunalbestyrelsens godkendelse.

Lånet er til finansiering af den oprindelige anskaffelsessum af beboerhuset.

## Indstillinger

Direktøren indstiller, at der godkendes et 30-årigt realkreditlån på 1.053.000 med en kommunegaranti på 100 %.

## Behandling

Økonomiudvalget, Kommunalbestyrelsen.

## Sagsfremstilling

Fuglereden afd. 1064-0 er et beboerhus, som er opført i 1982.

Lånet skal bruges til at finansiere anskaffelsessummen i beboerhuset. Anskaffelsessummen har indtil nu været finansieret af et lån fra boligselskabets egen dispositionsfond, men da boligselskabet ønsker at frigive midler, vil de gerne have anskaffelsessummen finansieret af et realkreditinstitut.

Organisationsbestyrelsen har godkendt låneoptagelsen den 22. september 2021.

Da [adresse] har sit eget driftsbudget, påvirker låneoptagelsen ikke beboernes husleje.

## Økonomiske konsekvenser

Det skal særligt bemærkes, at der for så vidt angår beboerhuse, ikke direkte er tale om en garanti til boligformål jf. lånebekendtgørelsens § 3 stk. 2 nr. 1. Der er heller ikke tale om, at garantien ydes i forbindelse med opførelse af boliger. Det vurderes derfor, at en krævet garanti vil skulle indregnes i kommunens låntagning og dermed indregnes i kommunens udnyttelse af lånerammen.

Udover at garantien vil påvirke kommunens lånerammen, vil der kun være konsekvenser for kommunen såfremt Lejerbo ikke betaler sine forpligtigelser på lånet i garantiperioden.

Kommunens garantier for lån til Lejerbo udgjorde pr. 31 december 2021 i alt 73.447.116 kr.

### Sagens forløb

15-06-2022 Økonomiudvalget
Anbefales.